ਮਿਸ਼ੈਲੇਂਗਲੋ ਸਾਇਨੋਰਲੀ
ਮਿਸ਼ੈਲੇਂਗਲੋ ਸਾਇਨੋਰਲੀ (/ˌsiːnjəˈrɪlə/ ; ਜਨਮ 19 ਦਸੰਬਰ, 1960) ਇੱਕ ਅਮਰੀਕੀ ਪੱਤਰਕਾਰ, ਲੇਖਕ ਅਤੇ ਟਾਕ ਰੇਡੀਓ ਮੇਜ਼ਬਾਨ ਹੈ। ਉਸ ਦਾ ਰੇਡੀਓ ਪ੍ਰੋਗਰਾਮ ਹਰ ਹਫ਼ਤੇ ਸੰਯੁਕਤ ਰਾਜ ਅਤੇ ਕਨੇਡਾ ਵਿੱਚ ਸਿਰੀਅਸ ਐਕਸਐਮ ਰੇਡੀਓ ਅਤੇ ਵਿਸ਼ਵਵਿਆਪੀ ਤੌਰ ਤੇ ਓਨਲਾਈਨ ਪ੍ਰਸਾਰਿਤ ਕੀਤਾ ਜਾਂਦਾ ਹੈ। ਸਾਇਨੋਰਲੀ ਸਾਲ 2011 ਤੋਂ ਲੈ ਕੇ 2019 ਤੱਕ ਹਫਪੋਸਟ ਲਈ ਐਡੀਟਰ-ਐਟ-ਲਾਰਜ ਸੀ। ਸਾਇਨੋਰਲੀ ਇੱਕ ਰਾਜਨੀਤਿਕ ਉਦਾਰਵਾਦੀ ਹੈ, ਅਤੇ ਕਈ ਤਰ੍ਹਾਂ ਦੇ ਰਾਜਨੀਤਿਕ ਅਤੇ ਸਭਿਆਚਾਰਕ ਮੁੱਦਿਆਂ ਨੂੰ ਕਵਰ ਕਰਦਾ ਹੈ। ਸਾਇਨੋਰਲੀ ਆਪਣੀਆਂ ਵੱਖ ਵੱਖ ਕਿਤਾਬਾਂ ਅਤੇ ਗੇਅ ਅਤੇ ਲੈਸਬੀਅਨ ਰਾਜਨੀਤੀ ਬਾਰੇ ਲੇਖਾਂ ਲਈ ਮਸ਼ਹੂਰ ਹੈ ਅਤੇ ਸਮਲਿੰਗੀ ਅਧਿਕਾਰਾਂ ਦਾ ਸਪਸ਼ਟ ਸਮਰਥਕ ਹੈ। ਸਾਇਨੋਰਲੀ ਦੀ ਸੈਮੀਨਲ 1993 ਵਿਚਲੀ ਕਿਤਾਬ 'ਕੁਈਰ ਇਨ ਅਮੈਰਿਕਾ: ਸੈਕਸ, ਦ ਮੀਡੀਆ ਐਂਡ ਦ ਕਲੋਸੇਟ ਆਫ ਪਾਵਰ' ਐਲਜੀਬੀਟੀ ਨਜ਼ਦੀਕੀਆਂ ਦੇ ਨਕਾਰਾਤਮਕ ਪ੍ਰਭਾਵਾਂ ਦੀ ਪੜਚੋਲ ਕੀਤੀ ਅਗਸਤ 2011 ਵਿੱਚ ਸਾਇਨੋਰਲੀ ਨੂੰ ਨੈਸ਼ਨਲ ਲੈਸਬੀਅਨ ਐਂਡ ਗੇਅ ਜਰਨਲਿਸਟ ਐਸੋਸੀਏਸ਼ਨ ਐਲਜੀਬੀਟੀ ਜਰਨਲਿਸਟ ਹਾਲ ਆਫ ਫੇਮ ਵਿੱਚ ਸ਼ਾਮਿਲ ਕੀਤਾ ਗਿਆ ਸੀ। ਨਵੰਬਰ 2012 ਵਿੱਚ ਸਾਇਨੋਰਲੀ ਨੂੰ ਸਾਲਾਨਾ 'ਆਉਟ ਮੈਗਜ਼ੀਨ 100' ਵਿੱਚ ਸ਼ਾਮਿਲ ਕੀਤਾ ਗਿਆ ਸੀ। ਅਪ੍ਰੈਲ 2015 ਵਿੱਚ ਸਾਇਨੋਰਲੀ ਦੀ ਪੰਜਵੀਂ ਕਿਤਾਬ, 'ਇਟਜ ਨਟ ਓਵਰ: ਗੇਟਿੰਗ ਬੀਓਂਡ ਟੋਲਰੈਂਸ, ਡੀਫੀਟਿੰਗ ਹੋਮੋਫੋਬੀਆ ਐਂਡ ਵਿਨਿੰਗ ਟੂ ਏਕੁਅਲਟੀ', ਪ੍ਰਕਾਸ਼ਤ ਕੀਤੀ ਗਈ ਸੀ।